**Păpuşa**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Printre atâtea milioane de păpuşi,

din sutele de mii de magazine

tot răscoleşti,

sperând că vei găsi

păpuşa de pănuşe

ce-o purtai mereu

copilă,

ieri,

cu tine.

Păpuşa-aceea ce dormea la sânul tău

când te temeiai de zmei

şi de balauri

e mai de preţ,

ai da un cer pe ea,

ai da toate păpuşile de azi

cu ochi de diamante

şi brodate-n fir de aur...

Păpuşa-aceea meşterită de bunici,

toamna târziu,

când culegeau prin lan porumbul

să vă petreceţi împreună

pe-un tărâm de vis

atât de des,

aşa frumos,

dar parcă trist....

îţi fură astăzi gândul.

Sunt azi atâtea milioane de păpuşi

ce te îndeamnă să le vrei

de prin vitrine.

Tu le zâmbeşti

şi-o lacrimă de foc

asmute dorul de păpuşa de pănuşe

ce o mai porţi

încă

şi azi

în tine.